#  *Mandátový a imunitný výbor*

***Národnej rady Slovenskej republiky***

 10. schôdza výboru

 **17**

## **U z n e s e n i e**

**Mandátového a imunitného výboru Národnej rady Slovenskej republiky**

**z 30. novembra 2016**

 k návrhu Andreja Danka, predsedu Národnej rady Slovenskej republiky, na začatie disciplinárneho konania podľa § 136 ods. 2 písm. a) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov voči Stanislavovi Mizíkovi, poslancovi Národnej rady Slovenskej republiky.

Mandátový a imunitný výbor

Národnej rady Slovenskej republiky

**A. z a č í n a**

 podľa § 136 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov disciplinárne konanie voči Stanislavovi Mizíkovi, poslancovi Národnej rady Slovenskej republiky, za výroky pri výkone funkcie poslanca Národnej rady Slovenskej republiky prednesené na 10. schôdzi Národnej rady Slovenskej republiky;

## **B. ž i a d a**

 predsedu výboru,

 aby zabezpečil vyžiadanie stanoviska Stanislava Mizíka, poslanca Národnej rady Slovenskej republiky, podľa  § 137 ods. 2 zákona Národnej rady Slovenskej republiky
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov k návrhu Andreja Danka, predsedu Národnej rady Slovenskej republiky, na začatie disciplinárneho konania a k uzneseniu o začatí disciplinárneho konania.

 Richard R a š i

 predseda výboru

Overovatelia výboru:

Viera Dubačová

Ľubomír Želiezka